.ba

.ba je najviša internet domena (ccTLD) za Bosnu i Hercegovinu za koju je zadužen Univerzitetski teleinformatički centar (UTIC) u Sarajevu. 
Oznaku nacionalne domene Bosni i Hercegovini je dodijelila IANA (kasnije ICANN) 1996. godine, a Vijeće ministara Bosne i Hercegovine prihvatilo ju je i iste godine dodijelilo UTIC-u.

 Poddomene 
Procedura registracije domene definirana je zakonima i propisima institucija Bosne i Hercegovine. Iako se međunarodne domene mogu registrirati relativno jednostavno, bez dodatnih zahtjeva, domen .ba može se registrirati samo uz ispunjavanje zahtjeva navedenih u dokumentima koji reguliraju ovu oblast.

Osim nacionalne domene, korisnici mogu, nacionalnoj domeni pridodati i neke od standardnih poddomena. Neke od najčešćih poddomena su sljedeće:

 .edu.ba – za obrazovne ustanove
 .gov.ba – za vladina tijela
 .net.ba – za internetske operatere 
 .org.ba – za neprofitne i nevladine organizacije.

 Reference 
 http://utic.unsa.ba/
 ".ba Domain Delegation Data"

 Vanjski linkovi 
 BIHnet (.com.ba) 
 NIC.BA 
 Sayber (.co.ba) 
 SARnet Centar (.rs.ba) 
 IANA .ba whois informacija  

Kategorija:Bosna i Hercegovina
Kategorija:Najviši državni domeni